
PIO IX. 

PONTIFICI OPTIMO MAXIMO 


ILOISIUS A S. STEPHANO 

FELICITATEM 


ratiuncula hacc mea^ Pa- 
ter Beatissime, incompta 
I sane et impolita, oblivioni 
potius mandanda, quam Tuis ocu- 
lis subiicicnda , et Tuo Nomine 

ornanda esse videretur. Sed long-e 
aliud mihi persuadet nativa illa 
benig-nitas Tua, quam omnes in 
Te suspiciunt, ac dilig-unt quot- 
quot Tuo adloquio, vel minimo 
temporis articulo, frui potuerunt. 
Tanta enim est, ut non solum ne - 
minem dedig-netur, sed omnes per- 
amanter excipiat. Accedit quod 
oratio haec mea dc laudibus Ca- 
thedrae Beati Petri per varias in 
Romanam Sedem pug-nas , toti- 
demque eiusdem Sedis trium- 
phos , eos praesertim , qui nostra 
vel patrum memoria contig-erunt, 
discurrens, g-enuinam simul glo- 
riosi Pontificatus Tui siii minus 
historiam , at sane imag-inem 
quamdam exhibeat. Dum autem 

milii ipse g-ratulor, ct g*au(ieo, 
liaiic mihi oblatam occasionem, 
qua observantiae et reverentiae in 
Te meae aliquod tenue sane, at 
aliquod tamen exstaret monu- 
mentum, rog-o Te et obtestor, 
ut benigne ct clementer id exci- 
pias, simulque milii ad Tuos Pe- 
des bumillime provoluto, et meis 
sodalibus omnibus, qui una me- 
cum Ecclesiasticam Academiam 
Tua muiiiiicentia restitutam in- 
colunt, Apostolicam Benedictio- 
nem concedas. 


Digitized by Google 




ORATIO 


Etsi multa sunt. Beatissime Pater, quibus non mediocriter de Ro> 
mana Beati Petri Cathedra in amplissimo orbis terrarum consessu 
verba facientem , nccosse est commoveri ; no tamen actum agere 
videar, unum excitabo Gregorium, cui Magno cum admirabilis san- 
ctitas, tum sanctitati non impar doctrina et praeclarissima in rem 
Christianam merita cognomentum indiderunt. Hic igitur Pontifex, 

«t Doctor egregius non semel, sed saepius docuit, inconsideratissimae 
temeritatis, et arrogantiae notam effugere nullo modo posse, si quis 
parabolas evangelicas interpretandas assumat, quas ipsa Dei Sapientia, 
quamdiu cum hominibus conversata est, verbis apertissimis enucleare 
non praetermisit. Atqui non aliud de Romana Beati Petri Cathedra fe- 
rendum esse iudicium decernemus , scilicet argumentis omni luce 
clarioribus ab ipsa Dei sapientia nullo non tempore constabilitam 
et confirmatam fuisse. Ineptus omnino sim, vel potius insigniter 
impudens, si velim in tanta hominum doctissimorum frequentia lon- 
gam Theologorum seriem contexere, qui diserte testati sunt, Deum 
ipsum Romanae Cathedrae vindicem ac laudatorem fuisse. Haec cum 
animo reputarem, cumque per eos, quorum nutu me totum pendere 
aequum est, mihi integrum non esset hoc dicendi onus defugere, 
non alia ratione vel arrogantis , vel parum morigeri notam decli- 
nare me posse existimavi, quam si Romanae Cathedrae causam Deo 
ipsi perorandam committerem. Quapropter Romanae Cathedrae pe- 
rennitatem ostendere aggrediar ex ipsis eventis, quae nostra vel pa- 
trum memoria contigerunt. Quod cum ita sit. Te, Beatissime Pater, 
non solum non invito, sed, quae Tua est humanitas, etiam mihi 
favente , parvum veluti lumen illo do lumino accendam quo provi- 
dentissimus rorum omnium moderator Deus tenebras a nefariis homi- 
nibus veritati offusas discutiens atque disiiciens , non verbis , sed 
factis omni luce clarioribus docuit apertissime , quidquid inferorum 
portae moliantur, id non ad labefactandam, sed ad confirmandam 
Petri Cathedram pertinere. 

Quisquis pauIIo attentius sccum ipse consideret bellum adversus 
hanc arcem Catholicae Religionis hoc ipso sacculo illatum, haciebit 
animo anceps, utrum potius admirctur in Ecclesiae hostibus impie- 
tatem plane incredibilem, an stultitiam singularem. Et sane, ut ne- 
farii homines in animum inducerent se hanc Petri Cathedram suis 
e fundamentis posse convellere, necesse erat existimarent, cum Chri- 
stus Dei virtus, Dcique sapientia verbis luculentissimis professus 
est se super Petrum aedificaturum Ecclesiam suam, adversus quam 

nunquam foret ut inferorum portae praeralerent, aut deceptum, aut 
deceptorem fuisse. Hoc autem quid magis impium cogitari, aut dici 
potest? Sed non minori stultitia laborare dicendi sunt, qui Petri 
naviculam iam duodeviginti saecula inter fluctus turbulentissimos, et 
saevissimas tempestates incolumem, demergi aliquando posse credi- 
derunt. Verum stultissime id sibi dementes bomines persuasisse, et 
verba, quae de Christi labiis processerunt nunquam irrita factum iri, 
ipsa Dei providentia, quae sapientissime cuncta moderatur et regit, 
argumentis sole ipso clarioribus comprobavit: et quamquam consilia 
Domini venerari praestat, quam temere investigare, tamen res ipsa, 
meo quidem indicio clamat , Deum cum impiis , et amentissimis 
homuncionibus se ita gessisse, quemadmodum nobis Ecclesiastes 
vel praecepit , vel suasit , nempe respondendum esse stulto iuxta 
stultitiam suam. 

Et re quidem vera triplici potissimum armorum genere in- 
structos video Romanae Cathedrae hostes ad eam impugnandam, et 
si fleri potuisset, funditus labefactandam, accessisse: nempe pri- 
mum aperta vi, tum falsi nominis scientia, ac tandem fucata qua- 
dam cultura, et in universum genus humanum benevolentia, cui 
nomen indiderunt Pbilanthropiam, ut liquida constaret nihil ei com- 
mune intercedere cum ea charitate , qua homines in Christo com- 
plectimur. Quorsum vero spectarent hominum nefariorum consUia, 
latere arbitror neminem. Via enim eo pertinebat, ut ipsam Cathe- 
dram Apostolieam everterent, atque delerent; ignorantiae vero, atque 
inscitiae crimen ab hominibus vana scientia inflatis ideo Cathedrae 
Apostolicae obiiciebatnr , ut cius doctrinam , atque ipsum docendi 
ius in discrimen adducerent; denique politiori, quam diximus, cul- 
tura, et humanitate , lucem atque splendorem Ecclesiae Catholicae 
obscurari, atque ofl'uodi posse, vanissimi homines non confidebant 
solum, sed apertissime praedicabant. Haec homines nefarii, atque im- 
memores non esse prudentiam, non esse consilium contra Dominum. Id 
autem quo manifestius pateret, conatibus eorum non continuo restitit 
Deus, sed quamquam inauditis sceleribus lacessitas tam diu homi- 

num perditissimorum furorem debicchari passus est, ut immineas 
Religionis Catholicae, vel, ut eorum verbis utar, Romanae super- 
stitionis funus laeti ovantesque iactarent. Verum hominum furore 
amentium sacrilegas voces, et spes fallacissimas irridebat qui habi- 
tat in coelis, quique Ecclesiae, quam acquisivit Sanguine suo, usque 
ad consummationem saeculi ita se adfuturum promisit , ut neque 
vi, neque dolo expugnari aliquando possit, sed totidem ait enume- 
ratura triumphos, quot praelia. 

Sed quamquam Petri Sedes plurima exitu felicissimo bella pu- 
gnavit, ct hostes innumeros, Deo iuvante, profligavit, atque protrivit, 
vere tamen mihi videor esse dicturus, brachium Domini ia hae Sede 
conservanda atque augenda , nunquam evidentius quam in bello , 
quo de agimus, affulsisse. Revocate, quaeso, in memoriam magnam 
illam rerum conversionem , quae saeculo superiore ad finem ver- 
gente totam commovit Europam, sed praecipue genti Gallorum no- 
bilissimae extremam perniciem minitata est. Horret animus memi- 
nisse quid catholica illa Natio per libertatis speciem oppressa iugo du- 
rissimae servitutis, a teterrimis quibusdam monstris atque portentis, 
verius quam hominibus pertulerit. Quibas cum esset propositam omnia 
divina atque humana miscere, arbitrati sunt se per vim consequi 
posse, quod frustra lanseniani et rabulae civili potestati plus aequo 
abblandientes astu et dolis aggressi fuerant. Itaque primum omni 
qua poterat ope connixa est nefaria illa tyrannorum manus Epi- 
scopos universae, qua patet, Galliae ab Sedis Apostolicae communione 
avellere, atque distrahere. Sed impium consilium, licet callidissime 
excogitatum dissipavit Episcoporum et Cleri universi fortitudo, qui ia- 
cturam potius bonorum, carceres, exilia, mortemque ipsam aequo ani- 
mo subeundam, quam Petri Cathedram, unde onrmis manat Episcopalis 
auctoritas, sibi deserendam putarunt. Tum vero apertam in rabiem 
verti coepit coniuratonun furor, probe intelligentium, tantam animi 
magnitudinem non aliunde vires accipere, qium ex amore, atque 
obsequio in hanc Petri Sedem, quae fratres confirmare ex Christi Ser- 
vatoris praecepto pergebat. Quum ergo viderent, quamdiu arx ista 

munitissima Catholicarum gentium stabilis permaneret, nihil se in' 
proposito Religionis Catholieae evertendae posse proficere, quid am- 
plius restat, aiebant homines furiosissimi, nisi ut evertamus hanc 
Petri Cathedram, sceptrum confringamus, et Petri Successorem suis 
e sedibus avellamus? Agite porro, stultissimi homines, vinculis et 
catenis compescite Pontificem iam senio et curis confectum, ex car- 
cere in carcerem traducite, neque ollam illi requiem concedite, dum 
contumeliis atque omne genus opprobriis magis qtiam senio et 
morbis confectus occumbat. Qui babitat in caelis irridebit vos, nec 
aliud vestra crudelitas consequetur, quam ut eius Pontificis, qui hac 
ex Catbedra gentes universas docebat, quique vos ipsos ad saniora 
consilia revocabat , falli nesciam auctoritatem , et inexpugnabilem 
animi magnitudinem luculentissime comprobetis. Et sane gens illa 
nobilissima , cuius ex animo lanseniani primum, tum Gallicani, et 
Regiae potestatis assentatores , ac tandem nefariorum sophistarum 
grex omne obsequium in Romanam Cathedram evellere contende- 
rat, in captivo Pontifice martyris dignitatem mirata est: atque in- 
dignata sibi tam diu fucum factum esse, non tulit, se tam nefa- 
riae crudelitatis veluti instrumentum esse, et, nequissimis tyrannis 
a sua cervice depulsis, Romanae Cathedrae arctius quam antea co- 
pulata est. 

Atque utinam , qui ad Catholicae Religionis damna per Gal- 
liam reparanda tantum subsidii contulerat, in eadem sempor volun- 
tate mansisset! Sed vix aliqua spes quietis et pacis affUlserat cum 
iterum ad arma Romana haec Sedes vocata est. Hiuc primum instau- 
rari coepta sunt doctrinae capita Pontificiae auctoritati maxime in- 
fensa: tum bellum adversus hanc Cathedram renovatum, non mi- 
nori sane crudelitate quam paucos ante annos exarserat. Speraverat 
nempe vir immensa quadam potentia fretus , se Petram Ecclesiae 
ad Sabatia saxa allisurum. Sed contra omnino accidit , atque ille 
animum induxerat. Nam lapis ille probatus, angularis, super quem ceci- 
dit, hunc ex Isaiae vaticinio cotifiegit, atque contrivit. Haec autem Pe- 
tra Ecclesiae non modo nihil detrimenti passa est, sed maiori quam 

xntca splendore coruscavit. Quae cum ita sint, quod de Romana 
olim gente affirmatum est, id multo verius de Romana Petri Ca- 
thedra dixeris , nimirum hanc integra cum laude hostes suos iam 
victoria gestientes proruere , et per damna , per caedes ab ipso 
ducere opes, animumque ferro. 

Et sane tam laetae, atque inexspectatae victoriae nova lux ne 
ipsos quidem Romanae Sedis latere i>otuit hostes infensissimos, licet 
iracundia caecos: qui propterea aliam sibi rationem in oppugnanda 
Romana Petri Cathedra ineundam esae existimarunt. Ac primum 
quidem, cum nullius laudis haec aetas sit exj>etentior, quam scientiae 
atque doctrinae, nullum non moverunt lapidem, ut Romanae huic Cathe- 
drae, eiusque veneratoribus ignorantiae atque inscitiae notam inure- 
rent. Itaque initae adversus Ecclesiam coniurationis duces, non ferro, 
et armis, aiebant, adversus Catholicos gerendum est, sed opprimamus 
eos sapienter. Philosophia nunc usus est, atque doctrina. His veluti alis 
opus est nosmetipsi in sublime attollamus: tum demum licebit Catholi- 
corum turbae dexteram blande,atquc amice porrigere; tum denique sua- 
debimus, Ecclesiae Catholicae sectatores in supina quadam omnium 
rerum ignoratione versari; tum denique efficiemus, ut populi a magi- 
sterio, atque doctrinis Romanae Sedis, quas tamquam caelo demissas 
osculantur, catervatim desciscant. Egregium certe inventum, in quo 
tantopere fidebant Romanae Cathedrae hostes , ut eam rebus iam 
mortuis, et iure mortuis connumerandam dictitarent. Et erat sano 
cur non immerito sibi rem ex sententia cessuram existimarent, nisi 
eorum consilia irrisisset qui habitat in caelis , quique inferorum 
portas nunquam adversus Ecclesiam praevalituras esse promisit. 

Ergo tota passim Europa, sed apud Germanos, Gallosque prae- 
sertim, nihil aliud fere crepabant famosi quidam doctores, nisi te- 
nebras ab Romanis Pontificibus veritati dedita opera offusas, quo 
facilius homines suo mancipatos obsequio retinerent. Hinc ad fabulas 
amandatum vidimus quidquid naturae ambitum piactergroditur: hinc 
certissima quaeque Fidei Catholicae dogmata inter mythos, aut pla- 
cita delirantium philosophorum connumerata : hinc philosophiam , 

noD, ut aequum pmtulat, Theologiae ancillari et obsequi, sed le- 
ges, et iura praescribere: hinc probatissimas Patrum, atque claris- 
simorum de schola Theologorum, Thomae praesertim, doctrinas vi- 
dimus veluti nugas , tricasque hominum male ingenio , atque otio 
abutentium traduci. Denique eo usque temeritatis ventum est , ut 
Romanam Cathedram veritatis magistram iuherent ab impudentissi- 
mis nebulonibus prima ipsa rudimenta Religionis addiscere. Verum 
quo tandem nova haec sapientia reciderit, nunc paucis accipite. Ex 
sophistarum Callorum schola prodierunt adolescentuli, qui nihil aliud 
scirent nisi de rebus omnibus, licet evidentissimis, esse dubitandum: 
Germanorrun autem sophistarum nebulosae doctrinae putidissimum , 
ut aiunt , Pantheismum progenuerunt , vel philosophiam quamdam 
nubes et inania captantem, cuius dogmata nihil sunt, nisi verborum 
ambages, nulla prorsus notione subiecta. Etsi autem neque apud 
Italos defuerunt ingeniosissimi homines, qui peregrinas has merces 
apud nostrates inveherent, et exquisitis verborum phaleris et leno- 
ciniis ornarent , potuerunt illi quidem imperitos fallere , non vero 
cordatos homines, et vera sapientia imbutos, qui novae huiusce sa- 
pientiae magistros esse introrsus turpes, speciosos pelle decora, et 
novas , quas tradiderunt doctrinas risu potius explodendas , quam 
ratiocinationibus refellendas esse, docuerunt. 

Qua quidem ignominia haud scio , an poena ulla excogitari 
potuisset accommodatior ad frangendam hominum superborum auda- 
ciam , qui Petri magisterium in sua Cathedra adhuc viventis , et 
praesidentis contempserant. Quod si picrisque novae huiusce sa- 
pientiae magistris non admodum profuit hoc supplicium divinitus 
irrogatum, at populis, quos per vanam philosophiam deceptos a se- 
mita veritatis abduxerant, certe accidit fructuosissimum. Cum enim 
viderent quo tandem caderent promissa philosophorum, nempe pro 
luce, quam pollicebantur, glomerari densissimas tenebras, oculos ite- 
rum ad hanc Sedem germanae sapientiae magistram converterunt. 
Ct autem gentes illae coufestim errorem agnoscerent suum, et ad 
hanc Sedem confugerent, aliis quoque causis oppido gravissimis ur- 

geb&ntar. Nemo enim ignorati ex effreni illa, qua de loquimur, CO' 
gitandi licentia, monatra esse progenita, quae per speciem humanae 
societatis redintegrandae , et in communionem felicitatis omnium 
hominum adsciscendorum, unde etiam nomen acceperunt, humanam 
revera societatem ad interitum et ad perniciem vocabant. Adversus 
teterrima haec monstra in una Petri Sede validum esse praesidium 
vel ipsi scriptores non optime de Religione sentientes coacti sunt 
confiteri. Nemo igitur mirabitur, et Galliam Ecclesiae Ministris iu- 
ventutem suam pietate, ac litteris informandam commisisse, et Ger- 
maniam, Kantio, Fichteio, Hegelio, atque aliis id genus tenebrioni- 
bus valere iussis, ut magistros revereri concionatores Catholicos, et 
avidissimis auribus accipere eorum doctrinas , non alias profecto , 
quam quae a Romana hac Petri Cathedra, integerrima veritatis cu- 
stode, traduntur. Caecus plane sit oportet, qui non aperto pcrspiciat, 
providentia Dei singulari factum esse, ut quod ad hanc Petri Ca- 
thedram labefactandam fuerat excogitatum , hoc ad eam llrmius 
constabiliendam contulerit plurimum. 

Neque vero feliciori exitu pugnatum est fucata illa, quam di- 
ximus, io genus humanum benevolentia, quam Ecclesiae hostes ex- 
perimento edocti, neque vim, neque inanem philosophiam adversus 
illam valere , veluti extremum telum , nostris hisce temporibus , 
contorserunt. Ut autem in hanc veluti arenam descendci-ent , et 
omnigena Catholicae Charitatis exempla sibi aliqua ratione ad imitan- 
dum proponerent, eos necessitas compulit, non voluntas. Nam quid- 
quid perditi homines molirentur magna eruditionis atque doctrinae 
pompa ut Religionem Catholicam everterent , videbant vel ab in- 
doctis hac una animadversione dissipari, nempe ox fructibus arbo- 
rem posse cognosci. Hoc tam perspicuo Christi Servatoris documento 
instituti vel homines illiterati ac rudes philosophorum cavillationes, 
et sophismata repellentes; facessite hinc, aiebant, cum vestra im- 
pietate atque stultitia. Egone ut ab illa religione unquam desci- 
scam, quae tot ac tantarum parens est altrixque virtutum? Et sano 
quem non moveat invicta tot martyrum in acerbissimis cruciatibus 

perferendis constantia? Quem non tangant tot religionis, virtutiaque 
causa institutae sodalitates, et tanta inter bomines ingenio, natione, 
studiisquo dissimillimos consensio atque concordia? Quia Catholico- 
rum Sacerdotum ardorem Divinae Gloriae amplificandae non admi- 
retur , quo uno incitati durissimaa peregrinationea , et laborea vix 
humanis corporibus tolerabiles adire non dubitant , ut barbaras 
gentes Christo lucrifaciant? Cuius autem eloquentia tanta est, quae 
pro meritis laudet , aut virgines lectissimas se se in aetatis flore 
aegrotorum curae devoventes , aut sodalium a Doctrina Christiana 
tradenda nuncupatorum in puerili institutione labores plurimos? Huc 
addite, si placet, et profusam Catholicorum bene multorum in egenos 
liberali latem, et pacem a Romanis Pontificibus toties inter Chris- 
tianos Principes conciliatam, et servitutem a Catholica Religione 
mitigatam primum, ac tandem penitus, tota qua patet Europa, de- 
letam. Haec atque alia innumera in societatem profecta beneficia , 
quae Romanae huic Sedi accepta maximam partem referenda sunt, non- 
ne referunt eum, qui pertransibat benefaciendo ct sanando omnes? 

His aliisque Catholicorum argumentis Romanae Cathedrae 
hostes lacessiti, et ad desperationem redacti, videte, quaeso, quo 
se tandem receperint. Invictae martyrum Christianorum fortitudini 
opponunt sicariorum audaciam contra rempublicam coniurantium. 
Pro sodalitatibus hominum , quos virtus atque religio consociavit , 
phalansterion nescio quod ex profligatissimis hominibus coalescens 
excogitarunt. Ut Sacerdotum Catholicorum in sacris expeditionibus 
adeundis constantiam aomularentur, egentes ministros de Calvini aut 
Lutheri grege, magnis propositis praemiis, ad corrupta Bibliorum 
volumina inter Catholicos nullo suo periculo disseminanda perpule- 
runt. Quas vero foeminas lectissimis virginibus de Vincentii Pauliani 
schola se se aegrotorum curae eximia charitata mancipantibus, quas , 
inquam, foeminas hostes generis humani suffecerint, etsi luctuosissi- 
mis temporibus Roma spectavit, cum loci sanctitas, tum vester con- 
spectus me non admonent solum, sed plane iubent silentio praete- 
rire. Institutioni sodalium a Christiana Doctrina tradenda, qua quidem 

institutione nulla est ad opificum liberos pietate ac litteris imbuendos 
accommodatior, nova venalium magistrorum disciplina supposita. Ad 
egenorum inopiam levandam coeptum est nostra aetate saltationibus 
et choreis, aut productis seram in noctem conviviis, symbola data, 
indulgcri. Inducias et foedera ob Divini Numinis reverentiam firmata 
exceperunt conventa otiosorum bominum de pace inter Europae gen- 
tes relinenda. Denique illis prope innumeris, qui captivorum aerumnas 
omni qua potuerunt ope solati sunt, successerunt bomines de Ae- 
thiopibus servituti eximendis aliquantulum fortasse solUciti, verum 
dc libertate regibus auferenda multo sollicitiores. 

Verum haec , aut alia nostrae aetatis inventa non modo Ca- 
tholicae charitatis decora obscurare nulla ratione potuerunt, sed eius 
necessitatem potius apertissime comprobarunt. Nam, ut mitissimo 
utar vocabulo , quid aliud sunt haec inventa nisi ingeniorum eva- 
nescentium ludibria, quae imperitis fortasse fucum faciant, sed cor- 
datis hominibus risum debeant? Et sane rident Cjiiholici, et merito 
quidem rident protesiantium ardorem tetras et maria ad Biblia in 
vulgus spargenda concursantium; at Catholicorum Sacerdotum con- 
stantiam in extremis Tonehini et Cocincinae oris exquisita supplieia 
fortissime tolerantium satis mirari non possunt. Rident choreas, et 
convivia beneficentiae causa agitata, et homines lascivientes , aut 
epulis se se inguigitantes ad pauperum inopiam levandam : sed 
aperte perspiciunt, non in hac recenti, quae tantopere praedicatur, 
philanthropia, sed in una cathoUca charitate praesidium esse egen- 
tibus, aegrotis, lue tactis constitutum. Rident, vel, ut verius loquar, 
vehementissime perhorrescunt et exsecrantur sceleratos martyres non 
suae vitae prodigos, sed innocentium sanguine redundantes. Huc de- 
mum evaserunt impiae factionis adversus hanc Petri Sedem cona- 
tus. Miram quamdam beatitatem Religionis Catholicae hostes, de- 
leta hac Petri Cathedra, pollicebantur mortalibus. Verum singulari 
Dei providentia factum est, ut nulla mortalibus, nisi in huius Ca- 
thedrae magisterio iam spes salutis affulgeat. Etsi autem Dei pro- 
videntia singularis in Petri Sede tutanda adversus hostes infensis- 

simos nullo non tempore enituit , numquam tamen , quod mihi de- 
monstrandum proposueram , luculentius eluxit . quam in eo bello , 
quod aetate bnc nostra gestum est. 

Id autem sin minus pro rei gravitate, certe quoad ingenii exi- 
guitas et mea in dicendo imperitia ferebant , cum satis apertum 
fecerim, nihil reliquum est, nisi ut ad illos orationem convertam, 
qui nova adversus hanc arcem Religionis Catholicae bella moliun- 
tur. Utinam stulti homines aliquando saperent, et intelligerent, se 
frustra divinae obsistere voluntati, et durum esse contra stimulum 
calcitrare ; non esse sapientiam , non esse prudentiam , non esse 
consilium contra Dominum: quidquid excogitent, quidquid moliantur 
inferorum portae, nunquam adversus Ecclesiam fore praevalituras! 
Aequum sane fuerat Ecclesiae hostes sin minus credere Evangelio, 
at saltem historiae testanti, nihil Romanorum Imperatorum poten- 
tiam adversus Ecclesiam valuisse, sed sanguinem martyrum semen 
factum esse Christianorum. Sed quoniam tam apertis historiae mo- 
numentis refragati sunt, ne diutius animum ohOrment, sed suis sal- 
tem oculis credant, neque vi, neque doUs hanc Petri Sedem con- 
velli, aut labefoctari posse. 

